**CSS - KOLONKA hľadá dobrovoľníkov s pozitívnym prístupom k zdravotne znevýhodneným ženám a mužom vo veku dospelosti i staroby. Dobrovoľníci v CSS - KOLONKA sa budú môcť podľa vlastného záujmu zapojiť do procesu starostlivosti o našich klientov (mobilní, imobilní, ZŤP, s mentálnym a kombinovaným postihnutím), nadväzovať a prehlbovať vzťahy s našimi klientmi prostredníctvom prechádzok, rozhovorov, spolupracovať s ergoterapeutom počas tvorivých dielní (keramika, práca s drevom, arteterapia, muzikoterapia), zamerať sa na nácvik folklóru spojený s pohybovými aktivitami, dramatoterapiu - nácvik scénického divadla, biblioterapiu - predčítanie pre ŤZP, s možnosťou nadviazania dlhodobej spolupráce. Dobrovoľníci, ktorí budú nezištnou pomocou prispievať k zlepšovaniu integrácie našich klientov do spoločnosti, budú im na blízku a navzájom sa budú obohacovať, majú u nás otvorené dvere.**

 **Od každého dobrovoľníka požadujeme Výpis z registra trestov nie starší ako 30 dní.**

**Dobrovoľníctvo je vo svete bežnou súčasťou života spoločnosti. Byť dobrovoľníkom znamená venovať svoj čas, svoje znalosti, schopnosti a zručnosť tým, ktorí to potrebujú. U nás môžete pomôcť 50 -tim zdravotne ťažko postihnutým mladým ľuďom a seniorom.**

*Ako dobrovoľník sa môžete u nás v zariadení uplatniť najmä v týchto oblastiach:*

*-        Sprievod na vychádzku*

*- Sprievod k doktorom*

*-        Sprievod  na kultúrne podujatie*

*-        Sprievod do knižnice alebo múzea*

*-        Pomoc pri arteterapii - práca v skupine – vytváranie výrobkov v rámci arteterapie*

*-        Pomoc pri vyplnení voľného času - spoločenské hry*

*-        Pomoc pri zapájaní sa do fyzickej aktivity - športové aktivity*

*-        Účasť na pripravovaných akciách ako aktívni animátori*

*-        Nacvičovanie tancov, prípadne iných pohybových aktivít*

*-        Pomoc pri opravách a údržbe nábytku, objektu*

*-        Maliarske a natieračske práce*

*-        Záhradnícke práce*

*-        Lektorské činnosti*

*Dobrovoľníctvo dáva veľký priestor a medze sa nekladú vo Vašich ponúkaných aktivitách, ktoré budú na prospech klientom nášho zariadenia a ich zdravotného stavu.*

**„Dobročinnosť je výnimočný stav, keď sa z ľahostajného prúdu človečiny oddelí skutočná ľudskosť, aby pomohla trpiacemu.“** [**Milan Rúfus**](http://citaty.vychytane.sk/a/Milan_Rufus/)

Kontaktné osoby:

Mgr. Barbora Orgoníková, 0901 918 621, barbora.orgonikova@csskolonka.sk

Mgr. Stanislava Cabúková, 0901 918 623, stanislava.cabukova@csskolonka.sk